

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 23 març 2016**

**Setmana Santa amb molta neu i diversió a Baqueira Beret**

**L'estació de la Val d'Aran ofereix aquesta Setmana Santa gruixos de fins a 235 cm i totes les instal·lacions en funcionament que asseguren fins a 150 km de pistes obertes si la meteorologia ho permet. L'estació tancarà la temporada el diumenge 3 d'abril.**

Amb les vacances d'una Setmana Santa molt primerenca en el calendari, les condicions de Baqueira Beret són de gran qualitat. A més, l'arribada de la primavera permet gaudir de Baqueira Beret i de la Val d'Aran d'una manera diferent. Augmenten les hores de sol i per tant les possibilitats de descobrir activitats outdoor.

A pistes, aquesta Setmana Santa està sent magnífica amb gruixos de neu màxims al voltant dels 235 cm a les cotes altes i fins a 150 km de pistes oberts quan la meteorologia ho permeti. L'estació estarà oberta una setmana més després de les vacances de Pasqua i tancarà les seves instal·lacions el diumenge 3 d'abril.

**Música en directe i festa de fi de temporada**

El Bar Baqueira 1500 on es concentra bona part de l'après ski de l'estació té programat del dijous 24 al dissabte 26 de març sessions de DJ. Dijous punxarà Pau Vida, el divendres WIBA i dissabte Juan Calvo. Les sessions començaran a les 15 h.

També es podrà degustar el Pintxo Pote el proper dimarts 29 al Wine Bar Vinya Pomal de l'hotel Montarto i seguiran les nits animades al Bar Drinkery del mateix establiment. D'altra banda, Baqueira Beret i Moët Winter Lounge estan preparant una festa de fi de temporada per al dissabte 2 d'abril que promet ser èpica.

**Baqueira Beret, a la primavera**

Setmana Santa és una bona època per relaxar-se i descobrir esports nous o senzillament gaudir del sol primaveral a les terrasses de Baqueira al llarg del dia. Si a més s'acompanya d'una bona restauració, la jornada és més que completa. Recomanem la terrassa del 5J Baqueira Grill a 1800 per a una graellada o el millor pernil de gla de la península amb vistes a l'Aneto i Maladeta. En Orri el Moët Winter Lounge segueix oferint el seu xampany acompanyat de tapes d'autor i una terrassa on la vista a la Cara Nord és impagable. A Bonaigua no pot faltar una visita al Refugi Sant Miquel i a Beret el Pàrrec ofereix la terrassa més àmplia de l'estació. Per reserves Telf. ​​973.639.001.

D'altra banda, després de tot l'hivern gaudint de l'esquí o snowboard, Setmana Santa és una època ideal per iniciar-se en algun esport nou. En Ski Service Baqueira Store es pot llogar material que permet descobrir la Vall d'Aran amb uns altres ulls. Les sensacions del taló lliure del telemark o l'esquí de fons, la llibertat de l'esquí de muntanya, la tranquil·litat de les raquetes de neu. Més informació a 973.639.000 o skiservice@baqueira.es

A la tarda I a la Vall d'Aran hi ha multitud d'activitats variades per fer en família o amb amics fins el dissabte 26 de març. Destaquem el Festival Pyrenades en Salardú que permet passar la Setmana Santa amb la família i amics, en contacte amb una natura excepcional i gaudint d'un ampli programa gratuït d'activitats com caminades, conferències, projeccions, música i exposicions (www.pyrenades.es)

**Test d'Or al Stadium de Beret, dissabte 2 d'abril**

Aquesta competició és una magnífica ocasió per als guanyadors de la cursa que se celebra cada setmana, de Cursets, per tornar a Baqueira Beret, posar en pràctica allò après i guanyar molt bons premis.

El mític test d'or torna com cada final de temporada a l'Stadium de Beret. Hi poden participar tots aquells esquiadors o snowboarders classificats entre els 3 primers, tant en esquí com snowboard, en la corresponent carrera disputada amb el seu Curset.

Els premis són molt atractius. Per als guanyadors de cada categoria els correspon el forfet de Baqueira i curset amb Era Escola de 5 dies per a la propera temporada. Les categories que es contemplen són les de Home, Dona, Nen i Nena respecte als grups de nivell A a F. I en snowboard les mateixes categories respecte a nivells de A fins D.

A més, hi haurà trofeus "Test d'Or" per als 3 primers de cada categoria i sorteig sorpresa entre tots els participants en finalitzar el lliurament de premis.

Per a més informació: carmeta@baqueira.es i 973 63 90 00.

**Més informació Premsa:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

@baqueira\_beret